‘n 100-jarige man het Vrydag die rekord opgestel vir die vinnigste 100 km-fietswedren in sy ouderdomsgroep.
Die Hane het Wallis in ŉ naelbytstryd met 9-8 geklop om sy plek in die Wêreldbeker-eindstryd te verseker.
Die amptelike musiekvideo vir die fliek, waarin die sangeres Laurika Rauch nuwe lewe in haar liedjie “Kyk hoe glinster die maan” blaas, is vroeër vandeesweek bekendgestel.
Dié fliek vertel die ongewone Kersverhaal van die Blignout-gesin in die hartjie van die Karoo. Die gesin se Kersvakansie neem so effe ŉ wending wanneer die ma (Milan Murray) se Kersgeskenk aan die gesin egskeidingsdokumente is en die “goeie nuus” boonop is dat sy die gesin gaan verlaat om haar by ’n reisende sirkus aan te sluit.
Die draaiboekskrywer en rolprentregisseur Etienne Fourie wat bekendheid verwerf het vir prente soos Die windpomp en Dis koue kos, skat het ook dié draaiboek geskryf.
“Vir baie gesinne is Kersdag ’n spanningsvolle dag wat selde voldoen aan die hoë verwagtinge van die perfekte familie wat daarmee geassosieer word. Dít het vir my baie speelruimte gegee toe ek Liewe Kersfeesvader geskryf het,” vertel Fourie. “Ek kon my eie familie se ervarings ontgin en my verbeelding vrye teuels gee met ’n hele paar veronderstelde scenario’s. Dit was egter vir my belangrik om die karakters op ’n opregte wyse uit te beeld en met insig en deernis te benader.”